गढ़ी बीरबल|भाकियू केसदस्यों ने एक जनवरी को अपनी मांगों को
गढ़ी बीरबल|भाकियू केसदस्यों ने एक जनवरी को अपनी मांगों को लेकर करनाल में भूख हड़ताल पर बैठने का निर्णय लिया है। इसी के चलते भारतीय किसान यूनियन के हलका अध्यक्ष सतीश कलसौरा ने गांव खेड़ी मानसिंह में बैठक का आयोजन करते हुए किसानों को संबोधित किया। उन्होंने कहा कि सरकार ने स्वामी नाथन रिपोर्ट लागू करके किसानों के साथ मजाक किया है। उन्होंने कहा कि यह सरकार किसान विरोधी है। यूनियन के सदस्यों ने राष्ट्रीय स्तर पर एक जनवरी से करनाल में महात्मा गांधी चौक पर भूख हड़ताल पर बैठने का एेलान किया है। जिसमें किसान अपने हितों की लड़ाई लड़ने के लिए भूख हड़ताल पर बैठेंगे। उन्होंने कहा कि भूख हड़ताल की अगुवाई प्रदेश अध्यक्ष रतनमान करेंगे। इस दौरान नेकीराम ,ओमपाल मंढाण ,सतवीर ,रोशन नंदी ,पवन नंदी, सुखबीर ,धर्मबीर, रणवीर, प्रदीप, संदीप, कुलदीप आदि काफी संख्या में किसान उपस्थित रहे।
hin_Deva hin_Deva